N á v r h

Nariadenie vlády Slovenskej republiky
z ....... 2004

o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci

Vláda Slovenskej republiky podľa § 8 ods. 6 zákona č. 581/2004 Z. z. o zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov nariaďuje:

§ 1 
(1) Výška úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci, sa ustanovuje podľa zdravotných výkonov (ďalej len „výkon“) poskytovaných v rámci všeobecnej ambulantnej zdravotnej starostlivosti (ďalej len „lekárska služba prvej pomoci pre dospelých a deti“) a  v rámci  ambulantnej zdravotnej starostlivosti v špecializačnom odbore stomatológia (ďalej len „stomatologická lekárska služba prvej pomoci“) podľa osobitného predpisu.) 

(2)	Výkony sa ohodnocujú počtom bodov uvedených v zozname výkonov; zoznam výkonov a ich bodové hodnoty sú uvedené v prílohe.

(3)	Maximálna výška úhrady za jeden bod výkonu je
a)  pre lekársku službu prvej pomoci pre dospelých  a deti  0,50 Sk,
b)  pre stomatologickú lekársku službu prvej pomoci 0,90 Sk.

(4)	Ak sa lekárska služba prvej pomoci poskytla v čase mimo obvyklých ordinačných hodín poskytovateľa zdravotnej starostlivosti, výška úhrady sa ustanovuje ako súčet výšky úhrady podľa odsekov 2 a 3 a  maximálnej výšky úhrady 0,99 Sk mesačne na jedného poistenca za každý druh poskytovanej lekárskej služby prvej pomoci. 

(5)	Ak sa zdravotná starostlivosť poskytla v rámci návštevnej lekárskej služby prvej pomoci, výška úhrady sa ustanovuje ako súčet výšky úhrady podľa odsekov 2 až 4 a výšky úhrady za dopravu lekára. Maximálna výška úhrady za dopravu lekára za jeden kilometer jazdy je 15 Sk.

(6)	Výška úhrady podľa odsekov 2 až 5 nezahŕňa náklady na dopravu) a náklady na prepravu a dopravu do zdravotníckeho zariadenia, zo zdravotníckeho zariadenia a medzi zdravotníckymi zariadeniami
a) 	liečiv v osobitne naliehavých prípadoch pri bezprostrednom ohrození života alebo poškodení zdravia poistenca,
b)	zdravotníckej techniky a  zdravotníckych pracovníkov na uskutočnenie špecializovaného a nevyhnutného zdravotného výkonu,
c) 	zdravotníckej techniky a zdravotníckych pracovníkov pri haváriách a hromadných úrazoch.

(7)	Výška úhrady podľa odsekov 2 a 3 nezahŕňa ani náklady na lieky zaradené do zoznamu liekov podľa osobitného predpisu,) ktoré sa vykazujú zdravotnej poisťovni poistenca na osobitnom zúčtovacom doklade.

§ 2		

Toto nariadenie nadobúda účinnosť 1. januára 2005.